Arhipelag (izdavačka kuća)
Arhipelag je srpska izdavačka kuća osnovana 15. maja 2007. godine u Beogradu. Osnivač Arhipelaga je pesnik i esejista Gojko Božović.

Izdavačka kuća Arhipelag je aktivan kulturni i izdavački projekat zasnovan na visokim kriterijumima u izboru knjiga, standardima profesionalnog izdavaštva, uređivački profilisanim bibliotekama, kao i na interaktivnom odnosu sa čitaocima.
Doživljavajući izdavaštvo najpre kao deo kulture i kao nastavak i javno ispovedanje čitalačke strasti, Arhipelag je oblikovan kao izdavačka kuća koja je na strani svojih čitalaca kako izborom knjiga i izborom autora, tako i jasnim opredeljenjem za vrhunske vrednosti u svakoj od biblioteka koju objavljuje. Od samog početka Arhipelag je definisan kao izdavač koji objavljuje knjige u znaku najuzbudljivije mašte i najboljeg znanja. Osnovni koncept Arhipelaga jeste da na tržištu proverava svoje ideje i da ih tu zastupa, a da mu, pri tome, kultura daje visoke kriterijume i dobru meru u svakodnevnom poslu.Izbor Arhipelaga jeste da se, strpljivo i odgovorno, svakog dana uradi nešto u svom poslu, da knjige budu lepe i prepoznatljive, da se čitaocima predlažu najbolje knjige po meri našeg iskustva i da se od tih knjiga i njihovih pisaca stvaraju vidljive figure društvenih vrednosti.

Arhipelag objavljuje dela iz vrhunske savremene srpske i svetske književnosti, istoriografije, filozofije, sociologije, političke teorije, psihologije, ekonomije i leksikografije. Arhipelag je izdavač dela Danila Kiša za Srbiju, Bosnu i Hercegovinu i Hrvatsku. Arhipelag objavljuje knjige nekih od vodećih savremenih srpskih pisaca: Vida Ognjenović, Jelena Lengold, David Albahari, Mihajlo Pantić, Vladimir Tasić, Uglješa Šajtinac, Laslo Blašković, Veselin Marković ili Vladislav Bajac.
 Arhipelag objavljuje knjige nekih od najznačajnijih savremenih svetskih pisaca, među kojima su Ljudmila Ulicka, David Grosman, Klaudio Magris, Majkl Kaningem, Karlos Fuentes, Đerđ Konrad, Čarls Simić, Peter Esterhazi, Vilijam T. Volman, Sesar Antonio Molina.
Arhipelag je osnovao Beogradski festival evropske književnosti (jun 2012). Arhipelag je jedan od osnivača Nagrade za ekonomsku istoriju Balkana (avgust 2013). Arhipelag je 2014. godinu objavio prvu domaću seriju elektronskih knjiga. Arhipelag je na Beogradskom sajmu knjiga proglašen za Izdavača godine u Srbiji (2009).

Nagrade 
Knjige u izdanju Arhipelaga dobile su u protekle tri godine preko 25 književnih nagrada, od kojih su neke međunarodne.
Knjige srpskih pisaca objavljene u Arhipelagu prevedene su na preko 20 stranih jezika. Za svoje knjige, edicije ili dizajn Arhipelag je dobio nekoliko nagrada na domaćim i međunarodnim regionalnim sajmovima knjiga. Na Međunarodnom beogradskom sajmu knjiga (oktobar 2009) Arhipelag je proglašen za Izdavača godine u Srbiji.

2018. 
 Nagrada Društva književnika Vojvodine za knjigu godine: Uglješa Šajtinac Žena iz Huareza
 Nagrada „Rade Jovanović“ za najbolju knjigu aforizama na srpskom jeziku u 2017. godini: Ratko Dangubić Crveni tepih

2017. 
 Nagrada „Podrum Radovanović“ za životno delo: Vida Ognjenović
 „Andrićeva nagrada“ za najbolju knjigu priča u 2016. godini: Jelena Lengold Raščarani svet
 Nagrada „Ramonda Serbica“ za književni opus: Vladimir Kopicl
 Evropska nagrada za književnost: Darko Tuševljaković Jaz
 Nagrada „Rade Jovanović“ za najbolju knjigu aforizama na srpskom jeziku u 2016. godini: Aleksandar Baljak Zidovi na horizontu

2016. 
 Povelja Foruma slovenskih kultura za najboljeg izdavača edicije 100 slovenskih romana: Arhipelag
 Atlas evropske lirike: Amir Or
 Nagrada „Janko Veselinović“ za najbolji istorijski roman na srpskom jeziku: Nikola Moravčević Grof Sava Vladislavić
 Nagrada za životno delo „Torino u sintezi“: Aleksandar Baljak
 Nagrada „Žička hrisovulja“: Živorad Nedeljković
 Nagrada 11. međunarodnog podgoričkog sajma knjiga i obrazovanja za najbolju ediciju: edicija Zlatno runo
 Nagrada „Književni plamen“: Klaudio Magris Dunav
 Nagrada „Miodrag Ćupić“: Radomir Uljarević Škola odučavanja

2015. 
 Nagrada „Kočićevo pero“: Mihajlo Pantić Vonder u Berlinu
 „Andrićeva nagrada“ za najbolju knjigu priča u 2014. godini: Uglješa Šajtinac Banatorijum
 Nagrada za najbolju ediciju godine na 13. međunarodnom sajmu knjiga „Trg od knjige“ u Herceg Novom: edicija Dela Danila Kiša u deset knjiga
 Nagrada „Rade Drainac“: Živorad Nedeljković Ulazak
 „Petrovdanski vijenac“: Radomir Uljarević Škola odučavanja
 Gračanička povelja: Živorad Nedeljković
 Međunarodna književna nagrada „Prozart“: Vida Ognjenović
 Medalja kulture za multikulturalnost i interkulturalnost: Srđan V. Tešin
 Nagrada „Dimitrije Mitrinović“: Vladislav Bajac za Izabrana dela u izdanju Arhipelaga

2014. 
 Nagrada „Veljkova golubica“ za sveukupno pripovedačko stvaralaštvo: Mihajlo Pantić
 Evropska nagrada za književnost: Uglješa Šajtinac Sasvim skromni darovi
 Nagrada „Stefan Mitrov Ljubiša“: Amir Or Pohara
 Nagrada za najbolju ediciju godine na 12. međunarodnom sajmu knjiga „Trg od knjige“ u Herceg Novom: edicija Zlatno runo
 Nagrada „Kočićevo pero“: Borislav Čičovački Raskovnik

2013. 
 Nagrada za najbolji print oglas u Srbiji u 2013. godini (Zlatno prizanje Udruženja za tržišne komunikacije Srbije – UEPS): Oglas pod radnim nazivom Arhipelag – čovek-knjiga, New Moment magazin, br. 34, Beograd, novembar 2013 (New Moment New Ideas Company Y&R iz Beograda)
 Povelja Počasni građanin Novog Beograda: Mihajlo Pantić
 Njegoševa nagrada: Tomaž Šalamun
 „Andrićeva nagrada“ za najbolju knjigu priča u 2012. godini: Mirjana Pavlović Trpeza bez glavnog jela
 Nagrada „Vasko Popa“: Živorad Nedeljković Talas
 Nagrada „Stevan Sremac“: Jelena Rosić Dan kada je Miz Lili postala ono što je oduvek bila
 Međunarodna književna nagrada „Prozart“ (Festival PRO-ZA Balkan, Skoplje): Vladislav Bajac
 Povelja Radio Beograda2 za dugogodišnju uspešnu saradnju: Gojko Božović

2012. 
 Nagrada „Ramonda Serbica“ za književni opus: Vladislav Bajac
 Nagrada za izdavački poduhvat godine na 10. međunarodnom sajmu knjiga „Trg od knjige“ u Herceg Novom: Aleksandar Raković Rokenrol u Jugoslaviji 1956-1968.
 Nagrada za najboljeg izdavača Sedmog međunarodnog podgoričkog sajma knjiga (nagrada za kompletnu godišnju izdavačku produkciju)
 Nagrada „Jefimijin vez“: Jelena Lengold Bunar teških reči
 Nagrada „Bora Stanković“ za najbolju knjigu godine: Uglješa Šajtinac Sasvim skromni darovi
 Disova nagrada za pesnički opus: Dragan Jovanović Danilov
 Vitalova nagrada za najbolju knjigu godine: Uglješa Šajtinac Sasvim skromni darovi
 Svetska nagrada za humanizam Ohridske akademije humanosti: Vida Ognjenović
 Nagrada „Kočićeva knjiga“: Vida Ognjenović za književni opus

2011. 
 Nagrada „Zlatni Hit Liber“: Vida Ognjenović Posmatrač ptica
 Nagrada „Kočićevo pero“: Vida Ognjenović Posmatrač ptica
 Evropska nagrada za književnost: Jelena Lengold Vašarski mađioničar
 Velika nagrada BITEF-a: Igor Štiks Elijahova stolica (za predstavu nastalu po romanu)
 Nagrada „Vasko Popa“: Dragan Jovanović Danilov Moja tačna priviđenja
 Disova nagrada za pesnički opus: Živorad Nedeljković
 Nagrada „Milovan Vidaković“: David Grosman

2010. 
 Nagrada „Meša Selimović“: Živorad Nedeljković Ovaj svet
 Specijalne pohvale Udruženja književnih prevodilaca Srbije za prevod:
 Ana Ješić: Centralna Evropa Vilijama T. Volmana
 Snežana Milinković: Mikrokosmosi Klaudija Magrisa
 Mina Radulović i Niki Radulović: Bar Flober Aleksisa Stamatisa
 Nagrada „Milovan Vidaković“: Klaudio Magris
 Nagrada „Rastko Petrović“ za životno delo: Nikola Moravčević
 Nagrada „Dimitrije Mitrinović“: Dragan Jovanović Danilov Otac ledenih brda
 Nagrada „Kočićevo pero“: Vladislav Bajac Hamam Balkanija
 Nagrada Međunarodnog sajma knjiga „Trg od knjige“ u Herceg Novom za najbolju ediciju godine: edicija Sto slovenskih romana
 Nagrada „Jefimijin vez“: Živorad Nedeljković Ovaj svet
 Nagrada nemačkih izdavača i knjižara za mir: David Grosman
 Nominacija (širi izbor) za nagradu „Dublin Impact“: Vladislav Bajac Hamam Balkanija
 Evropska nagrada za književnost: Goce Smilevski
 Priznanje Muzeja grada Beograda za izvanrednu saradnju i značajan doprinos radu i razvoju Muzeja: Gojko Božović i Izdavačka kuća Arhipelag
 Nagrada „Žan Mone“: Klaudio Magris Vi ćete, dakle, razumeti
 Nagrada „Kočićeva knjiga“: Vladislav Bajac Hamam Balkanija

2009. 
 Nagrada „Biljana Jovanović“ za najbolju proznu knjigu u 2008. godini: Jelena Lengold Vašarski mađioničar
 Nagrada IV međunarodnog podgoričkog sajma knjiga za najbolju opremljenu ediciju: edicija Zlatno runo
 Nagrada „Žensko pero“ za najbolju proznu knjigu žene autora u 2008. godini: Jelena Lengold Vašarski mađioničar
 „Zlatna povelja“ Bazara izdavaču knjige nagrađene nagradom „Žensko pero“: Arhipelag
 Nagrada „Isidora Sekulić“ za najbolju knjigu objavljenu u 2008. godini: Vladislav Bajac Hamam Balkanija
 Nagrada „Milovan Vidaković“: Đerđ Konrad
 Nagrada na 7. Međunarodnom sajmu knjiga „Trg od knjige“ u Herceg Novom za najbolju ediciju godine: edicija Zlatno runo
 Nagrada nemačkih izdavača i knjižara za mir: Klaudio Magris
 Nagrada Izdavač godine na 54. međunarodnom beogradskom sajmu knjiga
 Nagrada Zlatni HIT LIBER RTS i emisije „Hit Libris“ za jednu od deset najtraženijih knjiga u Srbiji u 2009. godini: Jelena Lengold Vašarski mađioničar
 Nagrada Zlatni HIT LIBER RTS i emisije „Hit Libris“ za izdavača godine

2008. 
 Međunarodna književna nagrada Balkanika za najbolju objavljenu knjigu na nekom od balkanskih jezika u 2007. i 2008. godini: Vladislav Bajac Hamam Balkanija
 Povelja Bibliotekarskog društva Srbije u znak zahvalnosti za doprinos razvoju čitalačkog interesovanja i bibliotekarstva u Srbiji: Gojko Božović
 Nagrada Zlatni HIT LIBER RTS i emisije „Hit Libris“ za jednu od deset najtraženijih knjiga u Srbiji u 2008. godini: Vladislav Bajac Hamam Balkanija

Reference

Spoljašnje veze 
 

а